Суперкупа на УЕФА 2018
Суперкупата на УЕФА 2018 е 43-то издание на Суперкупата на УЕФА, ежегоден футболен мач между шампионите на двата главни европейски клубни турнири – Шампионската лига и Лига Европа. Двубоят противопостави отборите на Реал Мадрид, носител на Шампионската лига и Атлетико Мадрид, спечелил Лига Европа. Мачът се проведе на стадион А. Ле Кок Арена в Талин, Естония на 15 август 2018 и това беше първият мач за Суперкупата на УЕФА, който се проведе в Естония. 